Brieg (kumun)

20px Evit sterioù all an anv Brieg, gwelit Brieg.

Brieg zo ur gumun e Kerne-Izel e Breizh. Pennlec'h kanton Brieg e departamant Penn-ar-Bed eo ivez. Emañ er vroig Glazik.

 Anv 
 Dauzat & Rostaing : Briaco, 642Albert Dauzat & Charles Rostaing ː Dictionnaire étymologique des noms de lieux en France. Larousse, 1963 ; Guénégaud, 1978.
 Bernard Tanguy  (1990) : Plebs Brithiac, , 1160 ; Briziac, 1249, war-dro 1330, 1368, 1405, 1574 ; Briziec, 1675 ; e brezhoneg : BriegBernard Tanguy ː Dictionnaire des noms de communes, trèves et paroisses du Finistère. Chasse-Marée - Ar Men, 1990.
 Erwan Vallerie (1995) : Brithiac, XI ; Brisiac, 1038 ; Brithiac, XI ; Brisiac, 1160 ; Briziac, 1220 ; Brithiac, XIII ; Brizyac, 1368 ; Briziac, 1516 ; Briziac, 1533 ; Briziac, 1536 ; Briziac, 1574 ; Brisac, 1630 ; Briziec, 1675 ; Briec pe Brisiac, 1731.
 Emb. Flohic (1998): Briziac pe Brithiac.
 Hervé Abalain (2000) : Plebs Brithiac en XI kantved ; Briziac e 1330.
Gerdarzh
 Deveret eus un anv-den *brigosDauzat & Rostaing, *Brittius, ̽*BrictiusBernard Tanguy.

 Ardamezioù 
80pxTredeet-pleget diouzh kembar, ar gwriadurioù ledanaet e giz treustellanoù en argant : ouzh 1 en gul e groaz pavek en aour, ouzh 2 en geot e rod dentek en aour, ouzh 3 en glazur e deir zañvouezenn en aour  ; e gab amgranellek en argant e deir brizhenn erminig.Michel Froger & Michel Pressensé ː Armorial des communes du Finistère. 2001.
 Istor 

Er bloaz 818 e voe e Brieg un emweladenn etre Loeiz an Deol, Roue Bro-C’hall, ha Morvan Lez-Breizh, roue Breizh Cassard, Jean-Christophe. Les Bretons de Nominoë. Brasparzh : Éditions Beltan, 1990, p. 14 .

Emsavadeg ar Bonedoù ruz: toket e voe ar c'hloc'h-galv d'an 9 a viz Even 1675. Preizhet ha devet e voe maner ar Veuzid gant ur strollad emsavidi, etre 700 hag 800 e oantSerge Duigou, La Révolte des Bonnets Rouges en Pays Bigouden, Embannadurioù Ressac, Kemper, 1989, pajenn 4 ; kontet eo ivez an darvoud-se gant Yann Bijer en e romant Torr e benn (Al Liamm, 2011).. Nac'het e voe an distaoliadeg roueel eus miz C'hwevrer 1676 ouzh tri den eus Brieg, Le Moing (bras), Louis Laleveou ha Querozean, goude Emsavadeg ar Bonedoù ruzArthur Le Moyne de La Borderie, La Révolte du Papier Timbré advenue en Bretagne en 1675, adembannet e Les Bonnets Rouges, Union Générale d'Éditions (dastumadeg 10/18), Pariz, 1975 (e galleg) .
Dispac'h Gall
 Dekred ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant Goraguer, person, ha gant ur c'hure, Ruppe e anv ; nac'het e voe gant ur c'hure arall anvet TimenKristof Jezegoù, Hor Bro e-pad ar Revolusion, Ti-moullañ ar Bobl, Karaez, 1915, pajennoù 50 ha 51.
 Lazhet e voe Gorager, ar person touer, e miz Mezeven 1795, gant ur vandennad chouanted da-geñver an argad a-enep da boultrerezh Pont-ar-VeuzennHervez Yeun ar Gow, Ar Person touer, p. 8.

 Brezel-bed kentañ 
 Mervel a reas 271 gwaz abalamour d'ar brezel, eleze 6,11% ag ar boblañs hervez an niveradeg bet graet e 1911Memorial Genweb.
 Eil brezel-bed 
 Eil brezel-bed  
 Mervel a reas 28 den ag ar gumun abalamour d'ar brezelMemorial Genweb.
 D'an 23 a viz Genver 1943 e kouezhas ur c'harr-nij B-17F-25-BO (anvet "Susfu" ha marilhet 41-24584) eus aerlu ar Stadoù-Unanet en Edern hag e Brieg ; diwar an dek milour eus e baread e varvas daou, unan anezhe a zo douaret er Brittany American Cemetery e Montjoie-Saint-Martin (Bro-C'hall), c'hwec'h a voe tapet gant an Alamaned, an daou all a zeuas a-benn da achapPertes USAAF Finistère.
 Brezelioù didrevadennañ 
 Brezel Indez-Sina 
 Mervel a reas tri milour eus ar gumunMemorial Genweb.
 Brezel Aljeria 
 Lazhet e voe ur soudard d’an 2 a viz Here 1956 en Aflou (departamant Tiaret)Fichenn hiniennel - Memorial Genweb.
 Brezhoneg 
Ar Brezoneg er Skol
 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skolMarsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 264, Kemper, Nouvelles Éditions Bretonnes, 1936.
Ya d'ar brezhoneg
 D'ar 1añ a viz Kerzu 2009 e oa bet votet live 2 ar garta Ya d'ar brezhoneg gant kuzul-kêr ar gumun.
 D'an 8 a viz Genver 2018 eo bet roet al label a live 2 da gumun Brieg.
Deskadurezh
 E distro-skol 2024 e oa 117 skoliad enskrivet er c'hlasoù divyezhek (19,5 % eus skolidi ar gumun evit a sell ouzh ar c'hentañ derez)Distro-skol ar c’helenn divyezhek
 Monumantoù ha traoù heverk 

 Chapelioù katolik.
 Iliz katolik Sant Pêr.
 Maner Trohanet.
 Monumant ar re varv,Memorial Genweb luc'hskeudenn, bet dioueliet d'ar 16 a viz Gouere 1922Université de Lille.
 Emdroadur ar boblañs abaoe 1962 

Tud marvet eno 
 Yves Marie Audrein, eskob touer ha kannad muntret gant ar Chouaned, 19 a viz Du 1800.

 Gevelliñ 
1993 : Rhuthun {{[Kembre}}Gefeilldrefi - Twinned Towns - Villes Jumelées

 Liammoù diavaez 

 INSEE
 Lec'hienn an ti-kêr

 Daveoù ha notennoù 

Rummad:Kumunioù Penn-ar-Bed
Rummad:Kumunioù Kerne
Rummad:Bro C'hlazig
Rummad:Emsavadeg ar Bonedoù ruz
Rummad:Ar Brezoneg er Skol
Rummad:Nijerezioù SUA aet d'ar strad e Breizh e-pad an Eil brezel-bed